ai4bharat/Pralekha huggingface dataset:
విదేశీ వ్యవహారాల మంత్రిత్వ శాఖ
లిథువేనియా లో భారతీయ మిశన్ నుతెరవడాని కి ఆమోదం తెలిపిన మంత్రిమండలి
లిథువేనియా లో 2022వ సంవత్సరం లో ఒక కొత్త భారతీయ మిశన్ ను తెరవడాని కి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది
లిథువేనియా లో ఇండియన్ మిశన్ ను తెరిస్తే భారతదేశాని కి దౌత్యపరమైన ఉనికి ని విస్తరించుకోవడం లోను, రాజకీయ సంబంధాల ను మరియు వ్యూహాత్మక సహకారాన్ని బలపరచుకోవడం లోను, ద్వైపాక్షిక వ్యాపారం, పెట్టుబడి, ఇంకా ఆర్థిక కార్యకలాపాల తాలూకు వృద్ధి కి మార్గాన్ని సుగమం చేయడం లోను, ఉభయ దేశాల ప్రజల మధ్య సంబంధాలను మరింత బలపరచడం కోసం రంగాన్ని సిద్ధం చేయడం లోను, బహుపక్షీయ వేదికల లో మరింత నిలకడతనం తో కూడిన రాజకీయ సంబంధాల ను కొనసాగించడం కోసం అనుమతి ని ఇవ్వడంలోను మరియు భారతదేశ విదేశీ వ్యవహారాల విధానం యొక్క ఉద్దేశ్యాల కు సమర్ధన ను కూడగట్టడం లోను అండదండలు లభిస్తాయి. లిథువేనియా లో ఏర్పాటు చేసే ఇండియన్ మిశన్ భారతీయ సముదాయాని కి మెరుగైన విధం గా సహాయాన్ని అందించడం తో పాటు వారి ప్రయోజనాల ను పరిరక్షించడాని కి కూడా తోడ్పడగలదు.
లిథువేనియా లో ఒక కొత్త ఇండియన్ మిశన్ ను తెరవాలి అనేటటువంటి నిర్ణయం అభివృద్ధి తాలూకు మన జాతీయ ప్రాధాన్యం మరియు ‘సబ్ కా సాథ్, సబ్ కా వికాస్’ దిశ లో ఒక అగ్రగామి చర్య అని చెప్పవచ్చును. భారతదేశాని కి దౌత్యపరమైన ఉనికి ని విస్తరించుకోవడం అంటే అది ఇతర అంశాల తో పాటు గా, భారతీయ కంపెనీల కు విపణి లభ్యత ను సమకూర్చుతుంది; భారతీయ వస్తువులు, సేవల ఎగుమతుల కు దన్ను గా నిలుస్తుంది. ఇది ‘ఆత్మనిర్భర్ భారత్’ ను ఆవిష్కరించాలి అనేటటువంటి మన లక్ష్యాని కి అనుగుణం గా దేశీయ ఉత్పత్తి ని మరియు ఉపాధికల్పన ను పెంచడం లో దీని ప్రత్యక్ష ప్రభావం ప్రసరిస్తుంది అన్నమాట.
ప్రధాన మంత్రి కార్యాలయం
పురుషుల 1500 మీటర్ల పరుగులో రజత పతక విజేత అజయ్ కుమార్ సరోజ్కు ప్రధాని అభినందన
ఆసియా క్రీడల్లో పురుషుల 1500 మీటర్ల పరుగులో రజత పతకం కైవసం చేసుకున్న అజయ్ కుమార్ సరోజ్ను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ పోస్ట్ ద్వారా పంపిన ఒక సందేశంలో:
“అత్యద్భుత ప్రదర్శనకు నా ప్రశంసలు… అజయ్ కుమార్ సరోజ్ పురుషుల 1500 మీటర్ల పరుగులో రజత పతకం సాధించడం ఎంతైనా ముదావహం. అత్యుత్తమంగా రాణించాలన్న అతని తపన భారత క్రీడారంగంలో ఉజ్వల అధ్యాయం లిఖించింది” అని ప్రధానమంత్రి అభివర్ణించారు.
ప్రధాన మంత్రి కార్యాలయం
భారతదేశానికి, శ్రీ లంక కు మధ్య వర్చువల్ ద్వైపాక్షిక శిఖర సమ్మేళనం
ప్రధాన మంత్రి శ్రీ నరేంద్ర మోదీ, శ్రీ లంక ప్రధాని శ్రీ మహిందా రాజపక్షే ఈ నెల 26న శనివారం ఒక వర్చువల్ ద్వైపాక్షిక శిఖర సమ్మేళనం లో పాలుపంచుకోనున్నారు.
ఈ వర్చువల్ ద్వైపాక్షిక శిఖర సమ్మేళనం ఇద్దరు నేతలకు శ్రీ లంక లో పార్లమెంటరీ ఎన్నికలు ముగిసిన వెనువెంటనే ఈ రెండు దేశాల మధ్య కాలపరీక్షకు తట్టుకొని నిలచిన స్నేహపూర్వక సంబంధాల సందర్భంలో ఉభయ పక్షాల సంబంధాల తాలూకు విస్తృత ఫ్రేమ్ వర్క్ ను సమగ్రంగా సమీక్షించేందుకు ఓ అవకాశాన్ని ఇస్తోంది.
శ్రీ లంక ప్రధాని శ్రీ మహిందా రాజపక్షే ట్వీట్ కు శ్రీ నరేంద్ర మోదీ జవాబిస్తూ, ‘‘సంయుక్తంగా చేపట్టే ద్వైపాక్షిక సంబంధాల సమగ్ర సమీక్ష కోసం నేను ఆశాభావంతో ఎదురుచూస్తున్నాన’’ని పేర్కొన్నారు.
‘‘మనం మన సహకారాన్ని కోవిడ్ అనంతర కాలంలో మరింత పెంచుకొనే మార్గాలను తప్పక వెతకాలి’’ అని ఆయన అన్నారు.
ప్రధాన మంత్రి కార్యాలయం
ఆసియా క్రీడలు 2022లో మహిళల డిస్కస్ త్రో ఈవెంట్లో కాంస్య పతకాన్ని సాధించిన సీమా పునియా ప్రధాన మంత్రి ప్రశంసలు
హాంగ్జౌలో జరిగిన ఆసియా క్రీడలు 2022లో మహిళల డిస్కస్ త్రో ఈవెంట్లో కాంస్య పతకాన్ని గెలుచుకున్న సీమా పునియాను ప్రధాన మంత్రి శ్రీ నరేంద్ర మోదీ అభినందించారు. ప్రధాన మంత్రి X లో పోస్ట్ చేస్తూ...
“సీమా పునియా ఒక అద్భుతమైన కాంస్య పతకం గెలుచుకున్నారు. డిస్కస్ త్రో ఈవెంట్లో ఆమె అద్భుతమైన ప్రదర్శన ఇచ్చారు. ఆమె అంకితభావం, కృషి దేశం మరోసారి గర్వపడేలా చేసింది." అని ప్రధాని అన్నారు.
రక్షణ మంత్రిత్వ శాఖ
భారత్- కజఖస్థాన్ రక్షణ సహకారం: వెబినార్, ఎక్్సపో
భారత రక్షణ మంత్రిత్వ శాఖలో భాగమైన రక్షణ ఉత్పత్తి శాఖ ఆధ్వర్యంలో ఫిక్కి  నిర్వహణలో భారత, కజఖస్థాన్ దేశాల మధ్య గురువారంనాడు వెబినార్ జరిగింది. ప్రపంచం కోసం మేకిన్ ఇండియా - కజఖస్థాన్ రక్షణ సహకారం : వెబినార్, ఎక్స్పో అన్న ఇతివృత్తంతో ఈ వెబినార్ జరిగింది.
రానున్న ఐదేళ్ళల్లో రక్షణ ఎగుమతుల లక్ష్యమైన ఐదు బిలియన్ డాలర్లను సాధించే క్రమంలో రక్షణ ఎగుమతులను ప్రోత్సహించేందుకు మిత్ర దేశాలతో నిర్వహిస్తున్న వెబినార్ల పరంపరలో ఇది భాగం.
ఇరు దేశాల రాయబారులు, రక్షణ మంత్రిత్వ శాఖకు చెందిన సీనియర్ అధికారులు ఈ వెబినార్లో పాలుపంచుకుని, పరస్పర అవసరాలను తీర్చుకునేందుకు, సహ అభివృద్ధి, సహ ఉత్పత్తికి ఉన్న అవకాశాలను వినియోగించుకోవలసిన అవసరం గురించి మాట్లాడారు.
ఈ వెబినార్లో భారతీయ కంపెనీలైన ఎల్&టి రక్షణ, అశోక్ లేల్యాండ్ లిమిటెడ్, భారత్ ఫోర్జ్, జెన్ టెక్నాలజీస్, ఎల్కాం ఇన్నొవేషన్స్, హిందుస్థాన్ ఎయిరోనాటిక్స్ లిమిటెడ్, ఆల్ఫా డిజైన్ టెక్నాలజీ, భారత్ ఎలక్ర్టానిక్స్ లిమిటెడ్ లు శతఘ్ని వ్యవస్థలు, రాడార్లు, రక్షిత వాహనాలు, క్షిపణులు, వాయు రక్షణ ఉపకరణాలు, శిక్షణ పరిష్కారాలు తదితర ప్రధాన ఉపకరణాలకు సంబంధించిన అంశాలను వెబినార్లో ప్రెజెంట్ చేశారు. తమ ప్రతినిధి కార్యాలయాన్ని కజఖస్థాన్లో ప్రారంభిస్తామని బిఇఎల్ ప్రకటించింది.
ఈ వెబినార్లో 350 మంది పాలు పంచుకున్నారు. సుమారు దృశ్య ప్రదర్శనల స్టాళ్ళు పాల్గొన్నాయి. ఈ ప్రదర్శనలో కజఖ్ కంపెనీలకు చెందిన 7 స్టాళ్ళు కూడా ఏర్పాటు అయ్యాయి.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కేంద్ర మంత్రి డాక్టర్ జితేంద్ర సింగ్ మాట్లాడుతూ, 10 దశల సీపీజీఆర్ఏఎంఎస్ సంస్కరణల ప్రక్రియ ఫలితంగా పెండింగ్లో గణనీయమైన తగ్గింపు ప్రజా ఫిర్యాదుల సగటు సమయం తగ్గింది. సీపీజీఆర్ఏఎంఎస్ ప్రారంభమైనప్పటి నుండి పీజీ కేసుల పరిష్కారం నెలకు 1 లక్ష కేసులు దాటడం ఇదే మొదటిసారి.
కేంద్ర రాష్ట్ర మంత్రి, పీఎంఓ, సిబ్బంది, ప్రజా ఫిర్యాదులు, పెన్షన్ల శాఖల సహాయ మంత్రి  సైన్స్ & టెక్నాలజీ, మినిస్ట్రీ ఆఫ్ ఎర్త్ సైన్సెస్; మినిస్ట్రీ ఆఫ్ అటామిక్ ఎనర్జీ స్పేస్, డాక్టర్ జితేంద్ర సింగ్ మాట్లాడుతూ 10 దశల సీపీజీఆర్ఏఎంఎస్ సంస్కరణల ప్రక్రియ ఫలితంగా పెండింగ్లో గణనీయమైన తగ్గింపు ప్రజా ఫిర్యాదుల సగటు సమయం తగ్గిందని అన్నారు. 2022లో, మంత్రిత్వ శాఖలు/విభాగాలు ఆగస్టులో 1.14 లక్షల పబ్లిక్ గ్రీవెన్స్  కేసులను, సెప్టెంబర్లో 1.17 లక్షల పబ్లిక్ గ్రీవెన్స్  కేసులు, అక్టోబర్లో 1.19 లక్షల పబ్లిక్ గ్రీవెన్స్  కేసులు, 1.08 లక్షల పబ్లిక్ గ్రీవెన్స్  కేసులను పరిష్కరించాయి. నవంబర్, 2022 డిసెంబర్లో 1.27 లక్షల పబ్లిక్ గ్రీవెన్స్  కేసులు 2023 జనవరిలో 1.25 లక్షల పబ్లిక్ గ్రీవెన్స్  కేసులు. సీపీజీఆర్ఏఎంఎస్ ప్రారంభించిన తర్వాత పీజీ కేసుల పరిష్కారాలు నెలకు 1 లక్ష కేసులు దాటడం ఇదే మొదటిసారి. ఈరోజు లోక్సభలో ఒక ప్రశ్నకు వ్రాతపూర్వక సమాధానంలో డాక్టర్ జితేంద్ర సింగ్, ఫిర్యాదుల పరిష్కార నాణ్యతను మెరుగుపరచడానికి పరిష్కార సమయాలను తగ్గించడానికి ప్రభుత్వం అనేక కార్యక్రమాలు చేపట్టిందని అన్నారు. 2022లో, ప్రభుత్వం సీపీజీఆర్ఏఎంఎస్ 10-దశల సంస్కరణలు, కేంద్రీకృత ప్రజా ఫిర్యాదుల పరిష్కారం పర్యవేక్షణ వ్యవస్థను అమలు చేసింది. సంస్కరణల్లో సీపీజీఆర్ఏఎంఎస్ 7.0 సార్వత్రికీకరణ, ఏఐ/ఎంఎల్ని ఉపయోగించి సాంకేతిక మెరుగుదలలు, సీపీజీఆర్ఏఎంఎస్ పోర్టల్ను 22 షెడ్యూల్డ్ భాషల్లోకి భాషా అనువాదం, ఫిర్యాదుల పరిష్కార సూచిక కార్యాచరణ, ఫీడ్బ్యాక్ కాల్ సెంటర్ కార్యాచరణ, ఒక రాష్ట్రం/ఒక పోర్టల్ పోర్టల్/ఇంటిగ్రేషన్ ద్వారా రాష్ట్రం ఒక పోర్టల్ ఇన్టిగ్రేషన్. సీపీజీఆర్ఏఎంఎస్తో భారత ప్రభుత్వ పోర్టల్స్, అన్ని కామన్ సర్వీస్ సెంటర్లలో సీపీజీఆర్ఏఎంఎస్ లభ్యతతో కలుపుకొని పోవడం, సేవోత్తం పథకం కింద ఫిర్యాదుల పరిష్కార అధికారుల శిక్షణ సామర్థ్యాన్ని పెంపొందించడం, కేంద్ర మంత్రిత్వ శాఖలు/విభాగాలు రాష్ట్రాలు/యూటీల కోసం నెలవారీ నివేదికలను ప్రచురించడం డేటా ఏర్పాటు డేటా అనలిటిక్స్ కోసం స్ట్రాటజీ యూనిట్ను ఏర్పాటు చేసినట్టు చెప్పారు. కేంద్ర మంత్రిత్వ శాఖలు/విభాగాల సగటు పరిష్కార సమయం 2021లో 32 రోజుల నుండి 2022లో 27 రోజుల నుండి 2023 జనవరిలో 19 రోజులకు తగ్గిందని మంత్రి తెలిపారు. 2022 ఫీడ్బ్యాక్ కాల్ సెంటర్ నివేదిక 2,51,495 విజయవంతమైన కాల్లను స్వీకరించింది. వాటిలో 57,486 ఉన్నాయి. అద్భుతమైన చాలా మంచి ఫీడ్బ్యాక్ పౌరులు సంతృప్తిని వ్యక్తం చేసిన 73,817 కాల్లు. పేలవమైన రేటింగ్ విషయంలో ఉన్నత అధికారికి అప్పీల్ చేసుకునే అవకాశం పౌరుడికి అందించబడుతుంది. నోడల్ సబ్-నోడల్ అప్పీలేట్ అథారిటీలు అన్ని మంత్రిత్వ శాఖలు/డిపార్ట్మెంట్లలో అమలు చేయబడ్డాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 టీకాల తాజా సమాచారం – 182వ రోజు
దేశవ్యాప్తంగా 40 కోట్లకు చేరువైన టీకా డోసుల పంపిణీ
ఈ సాయంత్రం 7గం. వరకు 38.79 లక్షలకు పైగా టీకాల పంపిణీ
18-44 వయోవర్గానికి ఇప్పటిదాకా 12.62 కోట్లకు పైగా టీకా డోసులు
భారత దేశపు మొత్తం కోవిడ్ టీకా డోసుల పంపిణీ 40 కోట్లకు చేరువైంది. ఈ సాయంత్రం 7 గంటల వరకు అందిన సమాచారం ప్రకారం 39,93,62,514 డోసుల పంపిణీ జరిగింది. జూన్ 21 నుంచి సార్వత్రిక టీకాల కార్యక్రమం మొదలుకాగా. గత 24 గంటల్లో 38.79 లక్షలకు పైగా  టీకాలిచ్చినట్టు సాయంత్రం 7 గంటలకు అందిన సమాచారం తెలియజేస్తోంది.
ఈ రోజు 18-44 వయోవర్గంలో 16,35,591 మంది లబ్ధిదారులు మొదటి డోస్ టీకాలు తీసుకున్నారు. అదే వయోవర్గంలో 2,11,553 మంది రెండో డోస్ తీసుకున్నారు. దీంతో మూడో దశ టీకాల కార్యక్రమంలో భాగంగా 37 రాష్ట్రాలు, కేంద్రపాలిత ప్రాంతాలకు చెందిన ఈ వయోవర్గం వారు ఇప్పటిదాకా తీసుకున్న మొదటి డోసుల సంఖ్య 12,16,46,175 కు, రెండో డోసుల సంఖ్య 45,98,664 కు చేరింది. ఇందులో ఎనిమిది రాష్ట్రాలు –బీహార్, గుజరాత్, కర్నాటక, మధ్యప్రదేశ్, మహారాష్ట్ర, రాజస్థాన్, తమిళనాడు, ఉత్తరప్రదేశ్ మొదటి డోస్ కింద 18-44 వయోవర్గంలో 50 లక్షలకు పైగా టీకాలు ఇచ్చాయి. అదేవిధంగా ఆంధ్రప్రదేశ్, అస్సాం, చత్తీస్ గఢ్, ఢిల్లీ, హర్యానా, హిమాచల్ ప్రదేశ్, జమ్మూ-కశ్మీర్, జార్ఖండ్, కేరళ, ఒడిశా, పంజాబ్, తెలంగాణ, ఉత్తరాఖండ్, పశ్చిమ బెంగాల్ రాష్ట్రాలలో పదేసి లక్షలకు మించి ఈ లబ్ధిదారులు టీకాలు తీసుకున్నారు. ఆ వివరాలు రాష్ట్రాలవారీగా ఈ క్రింది పట్టికలో ఉన్నాయి:
|
|
సంఖ్య
|
|
రాష్ట్రం
|
|
మొదటి డోస్
|
|
రెండో డోస్
|
|
1
|
|
అండమాన్. నికోబార్ దీవులు
|
|
69638
|
|
77
|
|
2
|
|
ఆంధ్ర ప్రదేశ్
|
|
2656676
|
|
57670
|
|
3
|
|
అరుణాచల్ ప్రదేశ్
|
|
321477
|
|
395
|
|
4
|
|
అస్సాం
|
|
3311856
|
|
153301
|
|
5
|
|
బీహార్
|
|
7642072
|
|
165824
|
|
6
|
|
చండీగఢ్
|
|
254621
|
|
1270
|
|
7
|
|
చత్తీస్ గఢ్
|
|
3122908
|
|
87078
|
|
8
|
|
దాద్రా, నాగర్ హవేలి
|
|
215356
|
|
163
|
|
9
|
|
డామన్, డయ్యూ
|
|
159478
|
|
707
|
|
10
|
|
ఢిల్లీ
|
|
3414884
|
|
210646
|
|
11
|
|
గోవా
|
|
453237
|
|
10608
|
|
12
|
|
గుజరాత్
|
|
8929483
|
|
286700
|
|
13
|
|
హర్యానా
|
|
3874245
|
|
187665
|
|
14
|
|
హిమాచల్ ప్రదేశ్
|
|
1198389
|
|
2531
|
|
15
|
|
జమ్మూ కశ్మీర్
|
|
1216593
|
|
45949
|
|
16
|
|
జార్ఖండ్
|
|
2876407
|
|
111371
|
|
17
|
|
కర్నాటక
|
|
8574981
|
|
262084
|
|
18
|
|
కేరళ
|
|
2463090
|
|
189530
|
|
19
|
|
లద్దాఖ్
|
|
86766
|
|
9
|
|
20
|
|
లక్షదీవులు
|
|
24002
|
|
82
|
|
21
|
|
మధ్యప్రదేశ్
|
|
10892805
|
|
481524
|
|
22
|
|
మహారాష్ట్ర
|
|
9315433
|
|
397518
|
|
23
|
|
మణిపూర్
|
|
408546
|
|
849
|
|
24
|
|
మేఘాలయ
|
|
363752
|
|
284
|
|
25
|
|
మిజోరం
|
|
332815
|
|
715
|
|
26
|
|
నాగాలాండ్
|
|
296469
|
|
444
|
|
27
|
|
ఒడిశా
|
|
3912222
|
|
223055
|
|
28
|
|
పుదుచ్చేరి
|
|
226564
|
|
1476
|
|
29
|
|
పంజాబ్
|
|
2170616
|
|
62429
|
|
30
|
|
రాజస్థాన్
|
|
8600136
|
|
188736
|
|
31
|
|
సిక్కిం
|
|
277561
|
|
138
|
|
32
|
|
తమిళనాడు
|
|
6961751
|
|
302104
|
|
33
|
|
తెలంగాణ
|
|
4919738
|
|
307375
|
|
34
|
|
త్రిపుర
|
|
968555
|
|
15007
|
|
35
|
|
ఉత్తరప్రదేశ్
|
|
14148447
|
|
474161
|
|
36
|
|
ఉత్తరాఖండ్
|
|
1702155
|
|
42088
|
|
37
|
|
పశ్చిమ బెంగాల్
|
|
5282451
|
|
327101
|
|
|
|
మొత్తం
|
|
121646175
|
|
4598664
విద్యుత్తు మంత్రిత్వ శాఖ
41వ భారత అంతర్జాతీయ వాణిజ్య ప్రదర్శనలో పాల్గొననున్న విద్యుత్ మంత్రిత్వ శాఖ
- ఐఐటీఎఫ్ పెవిలియన్లో తన విజయాలు మరియు చొరవలను ప్రదర్శించనున్న విద్యుత్ మంత్రిత్వ శాఖ
న్యూఢిల్లీలోని ప్రగతి మైదాన్లో 2022 నవంబర్ 14 నుండి 27 వరకు నిర్వహించబడుతున్న 41వ భారత అంతర్జాతీయ వాణిజ్య ప్రదర్శన - 2022లో తన సిపిఎస్ఈలు/సంస్థలతో పాటు విద్యుత్ మంత్రిత్వ శాఖ పాల్గొంటుంది. హాల్ నెం. 5లో " ఉజ్వల్ భారత్, ఉజ్వల్ భవిష్య” థీమ్తో ఈ ప్రదర్శన నిర్వహించనుంది.
ఈ పెవిలియన్ను 15 నవంబర్ 2022న మధ్యాహ్నం 3 గంటలకు కేంద్ర విద్యుత్ మరియు నవీన, పునరుత్పాదక ఇంధన శాఖ మంత్రి శ్రీ ఆర్.కె. సింగ్ ప్రారంభిస్తారు.
ఈ పెవిలియన్లో విద్యుత్ మంత్రిత్వ శాఖ తన విజయాలు మరియు స్మార్ట్ మీటరింగ్, స్మార్ట్ హోమ్, స్మార్ట్ డిస్ట్రిబ్యూషన్ సిస్టమ్, వన్ నేషన్ వన్ గ్రిడ్ వన్ ఫ్రీక్వెన్సీ, ఈవీ ఛార్జింగ్ ఇన్ఫ్రాస్ట్రక్చర్, ఎనర్జీ కన్జర్వేషన్, యూనివర్సల్ యాక్సెస్ విద్యుత్ మరియు హైడ్రో పవర్ ప్లాంట్ల పాత్ర వంటి కొత్త కార్యక్రమాలను ప్రదర్శిస్తుంది.
ప్రధాన మంత్రి కార్యాలయం
ఎన్ డిఆర్ఎఫ్ స్థాపన దినం నాడు ఆ బృందాని కి అభినందన లు తెలియజేసిన ప్రధాన
జాతీయ విపత్తు ప్రతిస్పందన దళం  స్థాపన దినం సందర్భం లో ఎన్ డిఆర్ఎఫ్ బృందాని కి ప్రధాన మంత్రి శ్రీ నరేంద్ర మోదీ అభినందనల ను తెలియజేశారు.
ప్రధాన మంత్రి అనేక ట్వీట్ లలో -
‘‘కష్టపడి పనిచేసే @NDRFHQ బృందాని కి వారి స్థాపన దినం నాడు ఇవే అభినందన లు. తరచు గా చాలా సవాళ్ళ తో కూడుకొన్నటువంటి స్థితుల లో వారు అనేక రక్షణ కార్యకలాపాలలోను, సహాయక చర్యల లోను అగ్రభాగాన నిలబడుతున్నారు. ఎన్ డిఆర్ఎఫ్ యొక్క ధైర్యం, సాహసం మరియు వృత్తి నైపుణ్యం అమితమైన ప్రేరణ ను ఇచ్చేవి గా ఉన్నాయి. వారి భావి ప్రయాసల లో సైతం వారు రాణించుదురు గాక.
వైపరీత్యాల నిర్వహణ అనేది ప్రభుత్వాల కు, విధాన రూపకర్తల కు ఒక ప్రధానమైనటువంటి విషయం గా ఉంది. ప్రతిక్రియాశీల వైఖరి కి తోడు, ఎక్కడయితే విపత్తు లు సంభవించిన తరువాతి కాలం లో ఎదురయ్యే స్థితి ని విపత్తు నిర్వహణ బృందాలు ఉపశమనింప చేస్తాయో, మనం విపత్తు కు ఎదురొడ్డి నిలచే తరహా మౌలిక సదుపాయాల కల్పన ను గురించి ఆలోచించితీరాలి; అలాగే, ఈ విషయం లో పరిశోధన మీద కూడాను శ్రద్ధ తీసుకోవలసి ఉంటుంది
‘కొయలిశన్ ఫార్ డిజాస్టర్ రిజిలియంట్ ఇన్ ఫ్రాస్ట్రక్చర్’ రూపం లో ఒక ప్రయత్నాన్నంటూ భారతదేశం చేపట్టింది. మన ఎన్ డిఆర్ఎఫ్ బృందాల యొక్క నైపుణ్యాల ను మరింత గా పెంచుకొనే దిశ లో కూడా మనం కృషి చేస్తున్నాం. దీని ద్వారా, ఏదైనా సవాలు ఎదురైనప్పుడు గరిష్ఠ సంఖ్య లో ప్రాణాల ను, అలాగే సంపత్తి ని మనం కాపాడ గలుగుతాం.’’ అని పేర్కొన్నారు.
ప్రధాన మంత్రి కార్యాలయం
మాఘ్ బిహు సందర్భంగా ప్రజలకు ప్రధాన మంత్రి శుభాకాంక్షలు
మాఘ్ బిహు పర్వదినం సందర్భంగా ప్రధాన మంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు.
ఈ మేరకు ఒక ట్వీట్ ద్వారా ఇచ్చిన సందేశంలో:
"మాఘ్ బిహు పర్వదినం నేపథ్యంలో ప్రజలకు నా శుభాకాంక్షలు. ఈ పండుగ ప్రకృతితో మన అనుబంధాన్ని మరింత బలోపేతం చేయాలని, అంతటా ఆనందం వెల్లివిరియాలని ఆకాంక్షిస్తున్నాను" అని ప్రధానమంత్రి పేర్కొన్నారు.
హోం మంత్రిత్వ శాఖ
కేంద్ర హోంమంత్రి శ్రీ అమిత్ షా అధ్యక్షతన ఇటీవల వరుసగా జరిగిన సమీక్ష సమావేశాలకు అనుగుణంగా, దిల్లీలో కొవిడ్ పరిస్థితిని అదుపులోకి తేవడానికి తీసుకున్న చర్యలు
రోజువారీ నమూనాల పరీక్షలు 4 వేల నుంచి 8 వేలకు పెంపు
దిల్లీలోని 242 కంటెయిన్మెంట్ జోన్లలో ఇంటింటి ఆరోగ్య సర్వే; 77 శాతం జనాభా వివరాలు సేకరణ, మిగిలినవారి వివరాలు ఈనెల 20వ తేదీ నాటికి సేకరణ
కరోనా పరీక్ష ధరను రూ.2,400గా నిర్ధరించిన నిపుణుల బృందం, అవసరమైన చర్యల కోసం దిల్లీ ప్రభుత్వానికి నివేదిక
ఐసీఎంఆర్ ఆమోదించిన కొత్త ప్రొటోకాల్ ప్రకారం గురువారం నుంచి కరోనా పరీక్షలు; కొత్త 'ర్యాపిడ్ యాంటీజెన్' పద్ధతి ద్వారా వేగంగా, తక్కువ ఖర్చుతో పరీక్షలు; దిల్లీలో 169 పరీక్ష కేంద్రాలు ఏర్పాటు
దేశ రాజధాని దిల్లీలో విజృంభిస్తున్న కొవిడ్ను అదుపులోకి తేవడానికి.. కేంద్ర హోంమంత్రి శ్రీ అమిత్ షా అధ్యక్షతన ఈనెల 14, 15 తేదీల్లో వరుసగా సమీక్ష సమావేశాలు జరిగాయి. ఆ సమావేశాల్లో తీసుకున్న నిర్ణయాలను అనుగుణంగా దిల్లీలో అనేక చర్యలు చేపట్టారు. నమూనాల పరీక్షలను తక్షణం రెట్టింపు చేశారు. ఈనెల 15, 16 తేదీల్లో 16,618 నమూనాలను సేకరించారు. 14వ తేదీ వరకు రోజువారీ నమూనాల సంఖ్య 4,000-4,500 మధ్య ఉండేది. 6,510 నమూనాల ఫలితాలు వచ్చాయి. మిగిలిన ఫలితాలు గురువారం వస్తాయి.
దిల్లీలోని 242 కంటైన్మెంట్ జోన్లలో ఇంటింటి సర్వే చేపట్టారు. ఈ జోన్లలో 2,30,466 మంది నివశిస్తుండగా, 1,77,692 మంది నుంచి 15, 16 తేదీల్లో పూర్తి వివరాలు సేకరించారు. మిగిలినవారి వివరాల సేకరణను ఈనెల 20వ తేదీ నాటికి పూర్తి చేస్తారు.
శ్రీ అమిత్ షా నిర్దేశం ప్రకారం, కరోనా పరీక్ష కేంద్రాల్లో ధర నిర్ణయంపై డా. వి.కె.పాల్ అధ్యక్షతన నిపుణుల బృందాన్ని ఏర్పాటు చేశారు. ఈ కమిటీ తన నివేదికను, కేంద్ర ఆరోగ్య, కుటుంబ సంక్షేమ శాఖకు, దిల్లీ ప్రభుత్వానికి అందించింది. ఈ నివేదిక ప్రకారం అవసరమైన చర్యలు తీసుకోనున్నారు. ఒక్కో పరీక్ష ధరను రూ.2,400గా ఈ కమిటీనిర్ధరించింది.
హోంమంత్రి అమిత్ షా నిర్ణయం ప్రకారం మరో చర్య కూడా తీసుకున్నారు. ఐసీఎంఆర్ ఆమోదించిన కొత్త ప్రొటోకాల్ ప్రకారం, కొత్త 'ర్యాపిడ్ యాంటీజెన్' పద్ధతిలో గురువారం నుంచి కరోనా పరీక్షలు చేస్తారు. దీనిద్వారా వేగంగా, తక్కువ ఖర్చుతో పరీక్షలు సాధ్యమవుతాయి. పరీక్ష కిట్ల పంపిణీలో దిల్లీకి ప్రాధాన్యం ఇస్తారు. నమూనాల సేకరణ, పరీక్షల కోసం దేశ రాజధానిలో 169 పరీక్ష కేంద్రాలు ఏర్పాటు చేశారు.
(Visitor Counter : 191
ఆర్థిక మంత్రిత్వ శాఖ
రూ.15,000 కోట్లతో ప్రధానమంత్రి పీవీటీజీ అభివృద్ధి మిషన్ ప్రారంభం
740 ఏకలవ్య మోడల్ రెసిడెన్షియల్ పాఠశాలలకు38800 మంది టీచర్లు, సహాయక సిబ్బంది నియామకం
కర్ణాటకలో సుస్థిర సూక్ష్మ సేద్యం, తాగునీటి కోసం ఉపరితల చెరువులనునింపేందుకు రూ.5300 కోట్ల కేంద్ర సాయం
పీఎం ఆవాస్ యోజన పథకానికి 66 శాతం కేటాయింపులు పెంపు
డిజిటల్ ఎపిగ్రఫీ మ్యూజియంలో భారత్ షేర్డ్ రిపాజిటరీ ఆఫ్ శాసనాల భాండాగారంఏర్పాటు
తొలిదశలో లక్ష పురాతన శాసనాల డిజిటలైజేషన్
పేద ఖైదీలకు ఆర్థిక సాయం అందించాలి
బడ్జెట్ ప్రయోజనాలు దేశంలోని అన్ని వర్గాలకు అందేలా నిరంతర, చైతన్యవంతమైన ప్రయత్నం జరుగుతోంది. ఈ రోజు పార్లమెంటులో 2023-24 కేంద్ర బడ్జెట్ను ప్రవేశపెడుతూ, కేంద్ర ఆర్థిక మరియు కార్పొరేట్ వ్యవహారాల మంత్రి శ్రీమతి నిర్మలా సీతారామన్ మాట్లాడుతూ, "అభివృద్ధి ఫలాలు అన్ని ప్రాంతాలు మరియు పౌరులకు చేరే సుసంపన్నమైన మరియు సమ్మిళిత భారతదేశాన్ని మేము ఆశిస్తున్నాము.
ప్రాధాన్యత 2: చివరి మైలును చేరుకోవడం
ప్రధాన మంత్రి పీవీటీజీ అభివృద్ధి మిషన్
ముఖ్యంగా బలహీన గిరిజన సమూహాల  సామాజిక-ఆర్థిక పరిస్థితులను మెరుగుపరచడానికి, ప్రధాన మంత్రి పివిటిజి అభివృద్ధి మిషన్ ను ప్రారంభించనున్నట్లు ఆర్థిక మంత్రి పేర్కొన్నారు. "ఇది పివిటిజి కుటుంబాలు మరియు నివాసాలను సురక్షితమైన గృహాలు, స్వచ్ఛమైన తాగునీరు మరియు పారిశుధ్యం, మెరుగైన విద్య, ఆరోగ్యం మరియు పోషకాహారం, రహదారి మరియు టెలికాం కనెక్టివిటీ మరియు స్థిరమైన జీవనోపాధి అవకాశాలు వంటి ప్రాథమిక సౌకర్యాలతో నింపుతుంది" అని ఆమె అన్నారు.
షెడ్యూల్డ్ తెగల అభివృద్ధి కార్యాచరణ ప్రణాళిక కింద వచ్చే మూడేళ్లలో మిషన్ అమలుకు రూ.15,000 కోట్లు అందుబాటులో ఉంచుతామని ఆర్థిక మంత్రి పేర్కొన్నారు.
ఏకలవ్య మోడల్ రెసిడెన్షియల్ పాఠశాలలు
వచ్చే మూడేళ్లలో 3.5 లక్షల మంది గిరిజన విద్యార్థులకు సేవలందించే 740 ఏకలవ్య మోడల్ రెసిడెన్షియల్ పాఠశాలలకు 38,800 మంది ఉపాధ్యాయులు, సహాయక సిబ్బందిని నియమించనున్నట్లు ఆర్థిక మంత్రి పేర్కొన్నారు.
ఆకాంక్షాత్మక జిల్లాలు మరియు బ్లాకుల కార్యక్రమం
ఆరోగ్యం, పోషకాహారం, విద్య, వ్యవసాయం, జలవనరులు, ఆర్థిక సమ్మిళితం, నైపుణ్యాభివృద్ధి, మౌలిక సదుపాయాలు వంటి బహుళ రంగాలలో అవసరమైన ప్రభుత్వ సేవలను సంతృప్తం చేయడానికి 500 బ్లాకులను కవర్ చేస్తూ ఆస్పిరేషనల్ బ్లాక్స్ ప్రోగ్రామ్ ను ప్రారంభించినట్లు ఆర్థిక మంత్రి పేర్కొన్నారు.
పీఎం ఆవాస్ యోజన
పీఎం ఆవాస్ యోజనకు కేటాయింపులను 66 శాతం పెంచి రూ.79,000 కోట్లకు పెంచాలని ప్రతిపాదించారు.
కరవు పీడిత ప్రాంతానికి నీరు
కరవు పీడిత ప్రాంతమైన కర్ణాటకలో సుస్థిర సూక్ష్మ సేద్యం అందించడానికి, తాగునీటి కోసం ఉపరితల చెరువులను నింపడానికి ఎగువ భద్ర ప్రాజెక్టుకు రూ.5,300 కోట్ల కేంద్ర సహాయాన్ని ప్రతిపాదించారు.
భారత్ షేర్డ్ రిపాజిటరీ ఆఫ్ ఇన్స్టిట్యూషన్స్ 
డిజిటల్ ఎపిగ్రఫీ మ్యూజియంలో 'భారత్ షేర్డ్ రిపాజిటరీ ఆఫ్ ఇన్సెప్షన్స్'ను ఏర్పాటు చేస్తామని, మొదటి దశలో లక్ష పురాతన శాసనాలను డిజిటలైజేషన్ చేస్తామని ఆర్థిక మంత్రి పేర్కొన్నారు.
పేద ఖైదీలకు మద్దతు
జైళ్లలో ఉండి జరిమానా లేదా బెయిల్ మొత్తాన్ని భరించలేని నిరుపేదలకు అవసరమైన ఆర్థిక సహాయం అందిస్తామని ఆర్థిక మంత్రి పేర్కొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2020 -21 ఖరీఫ్ మార్కెటింగ్ కాలంలో కనీస మద్దతు ధరకు పంటల సేకరణ
గత ఏడాదితో పోల్చి చూస్తే 24. 58% పెరిగిన వరి సేకరణ
2020 -21 ఖరీఫ్ పంట మార్కెటింగ్ కాలం ప్రారంభం కావడంతో ప్రభుత్వం రైతుల నుంచి కనీస మద్దతు ధరకు గత సీజన్లలో మాదిరిగానే పంటలను కొనుగోలు చేయడం ప్రారంభించింది.
రైతుల నుంచి వరిని కొనుగోలు చేసే కార్యక్రమం రాస్త్రాలు, కేంద్ర పాలిత ప్రాంతాలలో చురుగ్గా సాగుతున్నది .ప్రస్తుత ఖరీఫ్ 2020-21 సీజన్లో 2020 అక్టోబర్ 22 వ తేదీవరకు పంజాబ్, హర్యానా , ఉత్తరప్రదేశ్ , తమిళనాడు, ఉత్తరా ఖండ్ , చండీఘర్, జమ్మూ కాశ్మీర్ మరియు కేరళ రాష్ట్రాలలో రైతుల నుంచి 126.08 లక్షల మిలియన్ టన్నుల వరిని కొనుగోలు చేయడం జరిగింది. గత ఏడాది ఇదే సమయానికి రైతుల నుంచి 101. 20 లక్షల మిలియన్ టన్నుల వరిని కొనుగోలు చేశారు. గత ఏడాదితో పోల్చే చూస్తే ఈ ఏడాది ఇంతవరకు 24. 58% పెరిగింది. మొత్తం 126.08 లక్షల మిలియన్ టన్నుల వరిలో 64. 89 శాతం అంటే 81. 81 లక్షల టన్నులను ఒక్క పంజాబ్ రాష్ట్రంలోనే కొనుగోలు చేయడం జరిగింది. మెట్రిక్ టన్నుకు 18880 రూపాయలను చేస్లయిస్తూ ఇంతవరకు 23804. 45 కోట్ల రూపాయల విలువ చేసే వరిని 10. 85 లక్షల మంది రైతులకు ప్రయోజనం కలిగించడం జరిగింది.
ఇంతే కాకుండా రాష్ట్రాల నుంచి అందిన ప్రతిపాదనల మేరకు రైతుల నుంచి 45. 10 లక్షల మిలియన్ టన్నుల పప్పు ధాన్యాలు, నూనె గింజలను కనీస మద్దతు ధర పధకం  కింద కొనుగోలు చెయ్యడానికి కర్ణాటక, తమిళనాడు, మహారాష్ట్ర, తెలంగాణా, హర్యానా, ఒడిశా రాజస్థాన్ మరియు ఆంధ్రప్రదేశ్ రాష్ట్రాలకు అనుమతి ఇవ్వడం జరిగింది. దీనితోపాటు 1. 23 లక్షల మిలియన్ టన్నుల ఎండు కొబ్బరిని రైతుల నుంచి కొనుగోలు చేయడానికి ఆంధ్రప్రదేశ్, కర్ణాటక, తమిళనాడు మరియు కేరళ రాష్ట్రాలకు అనుమతులు జారీ అయ్యాయి
ప్రతిపాదనలు అందిన వెంటనే ఇతర రాష్ట్రాలు కేంద్ర పాలిత ప్రాంతాలకు ధర మద్దతు పధకం కింద పప్పు ధాన్యాలు,నూనె గింజలను సేకరించడానికి అనుమతి మంజూరు చేయడం జరుగుతుంది. దీనివల్ల 2020 -21 ఖరీఫ్ పంట కాలంలో నిర్ణీత గ్రేడ్ కలిగిన ఈ పంటలను నమోదు చేసుకున్నరైతుల నుంచి ఆయా రాష్ట్రాలలో కనీస మద్దతు ధర కన్నా మార్కెట్ ధర తగ్గినప్పుడు కేంద్రం నియమించే నోడెల్ ఏజెన్సీల ద్వారా రాష్ట్రాలు నియమించే సేకరణ ఏజెన్సీల ద్వారా కనీస మద్దతు ధరకు నేరుగా సేకరించడానికి అవకాశం కలుగుతుంది.
2020 అక్టోబర్ 22 వ తేదీ వరకు ప్రభుత్వం తన ఏజెన్సీల ద్వారా తమిళనాడు,మహారాష్ట్ర మరియు హర్యానా రాష్ట్రాలలో 6.42 కోట్ల రూపాయల విలువ చేసే 894.04 మిలియన్ టన్నుల సెనగలు , మినుములను సేకరించింది. దీనివల్ల 870 మంది రైతులు లబ్ది పొందారు. ఇదేవిధంగా కర్నాటక మరియు తమళనాడులలో 3961 మంది రైతులకు ప్రయోజనం కలిగిస్తూ వారినుంచి 52.40 కోట్ల రూపాయల విలువ చేసే 5089 మిలియన్ టన్నుల కొబ్బరిని సేకరించడం జరిగింది. కొబ్బరి, మినుములు ఎక్కువగా సాగవుతున్న రాష్ట్రాలలో కనీస మద్దతు ధరల కంటే మార్కెట్ ధరలు ఎక్కువగా ఉన్నాయి. సంబంధిత రాష్ట్రాలు/ కేంద్ర పాలిత ప్రాంతాలు ఖరారు చేసే తేదీ నుంచి ఖరీఫ్ పప్పు ధాన్యాలు నూనె గింజలు మార్కెట్టుకు రావడం ప్రారంభించిన తరువాత సేకరణ కార్యక్రమం ప్రారంభం అవుతుంది.
2020 -21 ఖరీఫ్ పంట కాలంలో పత్తిగింజల.సేకరణ చురుగ్గా సాగుతున్నది అక్టోబర్ 22 వ తేదీకి కనీస మద్దతు ధర పథకం కింద 86155.83 లక్షల రూపాయల విలువ చేసే 305097 బేళ్ల పత్తిని 59453 మంది రైతులకు ప్రయోజనం కలిగిస్తూ సేకరించడం జరిగింది.
హోం మంత్రిత్వ శాఖ
జూన్ 1, 2020 నుంచి సీఏపీఎఫ్ క్యాంటీన్లలో కేవలం స్వదేశీ ఉత్పత్తుల అమ్మకం ఒకే సంకల్పం, ఒకే లక్ష్యం - ఆత్మనిబ్బర భారత్ నినాదాన్నిచ్చిన శ్రీ అమిత్ షా
మంగళవారం జాతిని ఉద్దేశించి ప్రసంగించిన ప్రధాని శ్రీ నరేంద్రమోదీ, దేశం స్వావలంబన సాధించేలా చేయాలని, స్వదేశీ ఉత్పత్తులను వినియోగించాలని ప్రజలకు పిలుపునిచ్చారు. ఈ విజ్ఞప్తిని, భవిష్యత్తులో ప్రపంచానికి భారత్ నాయకత్వం వహించే మార్గదర్శకంగా కేంద్ర హోంమంత్రి శ్రీ అమిత్ షా అభివర్ణించారు.
https://twitter.com/AmitShah/status/1260472519347310595?s=20
ప్రధాని చేసిన విజ్ఞప్తి మేరకు, జూన్ 1, 2020 నుంచి కేంద్ర సాయుధ పోలీసు బలగాల  క్యాంటీన్లు, స్టోర్లలో కేవలం స్వదేశీ ఉత్పత్తులనే విక్రయించాలని కేంద్ర హోంమంత్రిత్వ శాఖ నిర్ణయించింది. ఇందుకోసం మొత్తం దాదాపు రూ.2800 కోట్ల విలువైన ఉత్పత్తులను కొనుగోలు చేయనున్నారు. ఈ నిర్ణయంతో 10 లక్షల మంది సీఏపీఎఫ్ సిబ్బందికి చెందిన దాదాపు 50 లక్షల మంది కుటుంబ సభ్యులు స్వదేశీ ఉత్పత్తులను వినియోగిస్తారు.
"ప్రజలంతా వీలైనంత వరకు స్వదేశీ వస్తువులనే వినియోగించాలి, ఇతరుల చేత కూడా ఇదే చేయించాలని" కేంద్ర హోం మంత్రి విజ్ఞప్తి చేశారు. ఇది వెనుకబడే సమయం కాదని, సంక్షోభాన్ని అవకాశంగా మార్చుకోవాలని చెప్పారు. ప్రతి భారతీయుడు కచ్చితంగా స్వదేశీ వస్తువులను వినియోగిస్తే, వచ్చే ఐదేళ్లలో భారత్ స్వయం సంవృద్ధి సాధిస్తుందని షా వెల్లడించారు. "భారత్ను స్వావలంబన దిశగా నడిపించేందుకు ప్రధాని మోదీ చేస్తున్న ప్రయత్నాలను, స్వదేశీ ఉత్పత్తుల వాడకం ద్వారా మనమంతా బలపరుద్దాం" అని దేశ ప్రజలకు హోంమంత్రి అమిత్ షా విజ్ఞప్తి చేశారు.
(
మైనారిటీ వ్యవహారాల మంత్రిత్వ శాఖ
6వ అంతర్జాతీయ యోగా దినోత్సవంలో పాల్గొన్న కేంద్ర మైనారిటీ వ్యవహారాల శాఖ మంత్రి శ్రీ ముక్తార్ అబ్బాస్ నఖ్వీ
తన నివాసంలో వివిధ వర్గాల వారితో కలిసి యోగా కార్యక్రమంలో పాల్గొన్న కేంద్ర మంత్రి
6వ అంతర్జాతీయ యోగా దినోత్సవం పురస్కరించుకొని కేంద్ర మైనారిటీ వ్యవహారాల మంత్రి శ్రీ ముక్తార్ అబ్బాస్ నఖ్వీ ఈ రోజు తన నివాసంలో వివిధ వర్గాలకు చెందిన వారితో కలిసి యోగా కార్యక్రమంలో పాల్గొన్నారు. కోవిడ్-19 మహమ్మారి వ్యాప్తి నేపథ్యంలో సామూహిక సమావేశాలు నిర్వహించడం మంచిది కానందున.. ఈ సంవత్సరం అంతర్జాతీయ యోగా దినోత్సవాన్ని‘యోగా విత్ ఫ్యామిలీ’ అనే ఇతివృత్తంతో చేపట్టడాన్ని మంత్రి సమర్థించారు. ఎలక్ట్రానిక్ మరియు డిజిటల్ మీడియా ద్వారా దేశ వ్యాప్తంగా అంతర్జాతీయ యోగా దినోత్సవాన్ని ఆదివారం ఎంతో ఉత్సాహంగా జరుపుకున్నారు. ప్రజలు ఆన్లైన్ ద్వారా ఈ కార్యక్రమంలో పాల్గొనడానికి వీలుగా సామాజిక మరియు డిజిటల్ మీడియా ప్లాట్ఫాంల వినియోగాన్ని ప్రభుత్వం గరిష్టంగా పెంచింది. గత కొన్ని సంవత్సరాలుగా శ్రీ నఖ్వీ స్వయంగా యోగా సాధన చేస్తున్నారు. యోగా అన్ని వయసుల వారికి ప్రయోజనం చేకూరుస్తుందని మంత్రి తెలిపారు. యోగా ఇప్పుడు "ప్రపంచ ఆరోగ్యానికి కిరీటం" గా మారిందని ఆయన అన్నారు. భారతదేశపు వేల సంవత్సరాల పురాతన సంస్కృతి నేడు సర్వ ప్రపంచానికి మరియు ప్రజలకు "ఆరోగ్య వనరుగా" నిరూపితమైందని చెప్పడానికి గర్వంగా ఉందని ఆయన అన్నారు. ప్రస్తుత కాలంలో ఒత్తిడి మరియు కాలుష్యం వల్ల మానవ మనస్సు మరియు శరీరం బాగా ప్రభావితం అవుతున్నాయని అన్నారు. ఈ నేపథ్యంలో యోగా మేటి ఆరోగ్యానికి బంగారు తాళంచెవిగా మారింది అని వివరించారు. "మంచి ఆరోగ్యమే.. నిజమైన సంపద" అని శ్రీ నఖ్వీ అభిప్రాయపడ్డారు.
 తన నివాసంలో వివిధ వర్గాలకు చెందిన వారితో కలిసి యోగా కార్యక్రమంలో పాల్గొంటున్న కేంద్ర మైనారిటీ వ్యవహారాల మంత్రి శ్రీ ముక్తార్ అబ్బాస్ నఖ్వీ)
(Visitor Counter : 155